Iohannes Matthias Gesnerus

[thumb|Ioannes Matthias Gesner. Frons libri *Novus Linguæ Et Eruditionis Romanae Thesaurus* (anno [1747)]]

**Iohannes Matthias Gesnerus** (natus in vico Roth an der Rednitz die 9 Aprilis 1691; mortuus est Gottingae die 3 Augusti 1761) fuit paedagogus, philologus, bibliothecarius, et professor rhetoricae apud novam Universitatem Gottingensem.

## Vita
Gesnerus anno 1710 studiosus Ienae factus est, anno 1715 autem Vimariae bibliothecarius et rector vicarius in gymnasio Vimariano. Eodem munere ex anno 1729 Onoldi functus est, antequam anno 1730 in Scholam Thomanam venit.

Anno 1734 autem Gottingae autem, universitate fundata, professor primus artium poeticae et rhetoricae creatus est. Philanthropia et neohumanismus partes magnas agebant.

## Gravitudo
Quoniam studia Graeca revivificavit et tantummodo litteras classicas in disciplinis sinivit, linguarum antiquarum instructio radicitus renovata est. Tunc interpretatio textuum, biographica, vitae antiquae quotidianae exploratio maximi momenti facta sunt. Mox ludimagistri totius Germaniae istam methodum rerum intelligendarum secuti sunt, mero usu linguistico represso. 

Magnum opus eius habetur »Novus linguae et eruditionis romanae thesaurus« (Lipsiae 1749). Hi scriptores ad usum delphini a Gesnero ipso sive a discipulis reediti sunt: »Scriptores rei rusticae« (Lipsiae 1735); Quintilianus (Gottingae 1738), Plinius minor (Lipsiae 1739), Horatius (Lipsiae 1752), Claudianus (Lipsiae 1759), Orpheus (Lipsiae 1764).

Paedagogicam introductionem quoque pepigit, »Primae lineae isagoges in eruditionem universalem« (1756). Collectiones habemus has: »Opuscula minora« (Vratislaviae 1743–45), »Kleine deutsche Schriften« (Gottingae et Lipsiae 1756), »Thesaurus epistolicus« (Salinis Saxonicis 1768–70).  
## Opera selecta 
* 1714: *Philopatris dialogus Lucianeus*
* 1715: *Institutiones rei scholasticae*
* 1717: *Chrestomathia Ciceroniana*
* 1723: *Chrestomathia Pliniana*
* 1726-: editio operis *Thesaurus eruditionis scholasticae* anno 1571 a Basilio Faber scripta
* 1735: *Scriptores rei rusticae veteres Latini Cato, Varro, Columella, Palladius; quibus nunc accedit Vegetius de mulo-medicina et Gargilii Martialis fragmentum; adiectae notae et lexicon rei rusticae* curante I.M. Gesnero. Lipsiae, 1735; opus 1773-1774 rursus editum
* 1738: *Schul-Ordnung vor die Churfürstl. Braunschweig-Lüneburgische Lande*
* 1738: editio *Institutionis oratoriae* Quintilianus
* 1743-1745: *Opuscula minora varii argumenti*
* 1749: *Index etymologicus latinitatis*
* 1749: *Novus linguae et eruditionis Romanae thesaurus* Tomus primus,Tomus secundus D-K, Tomus tertius L-P,Tomus quartus et ultimus
* 1756: *Primae lineae isagoges in eruditionem universalem*. Opus postea a Io. Nicolao Niclasio editum 
* 1768-1770: *Thesaurus epistolicus Gesnerianus* (posthume a Christiano Adolf 
Klotz editus)

## Nexus externi 
*nexus apud DDB 
*Schindel, Ulrich, "Gesner, Johann Matthias". Apud: Neue Deutsche Biographie 6 (1964), p. 348-349 (hic in interreti)
* *Novus Linguae Et Eruditionis Romanae Thesaurus* in  CAMENA
* *Primae Lineae Isagoges In Eruditionem Universalem* in CAMENA
* *Carmina* in  CAMENA

## Notae 
 

Categoria:Scriptores Germaniae
Categoria:Philologi Germaniae
Categoria:Bibliothecarii Germaniae
Categoria:Auctores Latini recentiores
Categoria:Professores Universitatis Goettingensis
Categoria:Nati 1691
Categoria:Mortui 1761